|  |  |
| --- | --- |
|  | - La mallongigo SG en Rieden SG staras por la svisa Kantono Sankt-Galo. Por aliaj signifoj de la nomo vidu sub **Rieden**. |


---


**Rieden** estas komunumo en la elektodistrikto See-Gaster, Kantono Sankt-Galo, Svislando. Kun 723 loĝantojn je la 31-a de decembro 2006 ĝi estas la plej malgranda komunumo de la elektodistrikto. Je la 31-a de decembro 2010 la loĝantaro ankoraŭ nombris 697 personojn.

Flago kaj blazono
-----------------

Sur la flago kaj blazono de la komunumo Rieden SG estas bildigita Sankta Magno, la preĝejpatrono de la vilaĝo.

Geografio
---------

Rieden situas sude de la Ricken-Pasejo kaj okcidente de la monto Speer super la Linth-Ebenaĵo, al kiu oni de la vilaĝo havas belan vidon. La komunumo konsistas el la vilaĝo Rieden (sur alteco de 717 m s.m.) kaj la setlejoj Schauenberg (sur alteco de 700 m s.m.), Zinggenberg (sur alteco de 796 m s.m.), Freigaden(sur alteco de 671 m s.m.), Bachmannsberg (sur alteco de 858 m s.m.), kaj Schwändi (sur alteco de 905 m s.m.), kaj kelkaj izolitaj bienoj. La plej alta punkto de la komunumo estas la montopinto *Tanzboden* sur alteco de 1443 m s.m. sur la kresto de la masivo de Speer.

La teritorio de la komunumo etendiĝas sur areo de 11,44 km², de kiuj 56,9% estas kovritaj de arbaro, 39,0% servas por agrikulturo kaj 3,4% por setlado.

Najbaraj komunumoj
------------------

La komunumo Rieden limas en nordo al Gommiswald, en oriento al Ebnat-Kappel, kaj en sudo kaj okcidento al Kaltbrunn.

Trafiko
-------

Rieden situas komplete flanke de la gravaj trafikvojoj. Al la komunumo kondukas nur la kantona vojo n-ro SG83, de Gommiswald. La plej proksima alveturejo al la svisa aŭtovojo A53 troviĝas en distanco de proksimume 17 kilometroj apud Uznach. Al la publia transportreto la komunumo estas konektita per poŝtaŭtolinio, kiu cirkulas de la stacidomo de Uznach tra Gommiswald al Rieden. La poŝtaŭta veturado ĝis Uznach daŭras 18 minutojn.

Historio
--------

La unua skriba mencio de Rieden datiĝas el la jaro 1045 sub la nomo *Rieta*.
La tereno de Rieto estis ĝis la Helveta Revolucio sub la kontrolo de la Monaĥinejo Schänis. Inter 1284 kaj 1304 la loĝantoj de Rieden estis servutoj sub sklaveco de la Monaĥejo Schänis, kies voktoj ĝis 1438 estis ankaŭ ties superaj juĝistoj. La jurisdikcio post 1438 ĝis 1798 apartenis al Ŝvico kaj Glaruso. En 1707 estis konstruita la kapelo *Sankt-Magnus*, kiu en la jaro 1770 estis anstataŭigita per pastra kirko. Dum la periodo de la Helveta Respubliko Rieden estis aŭtonoma komunumo de la Kantono Linth. En 1803 ĝi estis kunigita kun Kaltbrunn al komunumo de la nove fondita Kantono Sankt-Galo. Ek de 1825 Rieden ekzistas denove kiel sendependa politika komunumo.

Vidindaĵo
---------

La ĉefa vidindaĵo kaj rekonilo de la komunumo estas la novbaroka katolika pastra preĝejo Sankta Magno, kiu estis konstruita en la jaro 1912 ĝis 1914 sur la loko de pli modesta malnova preĝejo.

Vidu ankaŭ
----------

* Aliaj lokoj kun la nomo **Rieden**

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Stefan Paradowski*: *Rieden* en *Historia Leksikono de Svislando* (2011-11-24)

Eksteraj ligiloj
----------------

* Oficiale retejo de la komunumo Rieden SG

* **Vidu ankaŭ en la Vikimedia Komunejo la kategorion Rieden** – (Kolekto de bildoj kaj plurmediaj dosieroj)

Bildoj
------

* Komunumeniro de RiedenKomunumeniro de Rieden
* La novbaroka Sankt-Magno-PreĝejoLa novbaroka Sankt-Magno-Preĝejo
* Interno de Sankt-Mango-Preĝejo, rigardo al altaroInterno de Sankt-Mango-Preĝejo, rigardo al altaro
* Interno de Sankt-Mango-Preĝejo, rigardo al orgeno kaj elirejoInterno de Sankt-Mango-Preĝejo, rigardo al orgeno kaj elirejo
* Vilaĝa vendejoVilaĝa vendejo

  


|  |  |  |  |
| --- | --- | --- | --- |
| 

| v • d • rKomunumoj de la elektodistrikto See-Gaster |
| --- |
| maldekstraAmden - Benken SG - Ernetschwil - Eschenbach SG - Goldingen - Gommiswald - Kaltbrunn - Rapperswil-Jona - Rieden SG - Sankt-Gallenkappel - Schänis - Schmerikon - Uznach • Weesen |  |

 |